รับมือสถานการณ์ตึงเครียด บ่มเพาะความสัมพันธ์ หาเวลาสำหรับการทบทวนตนเอง ตระหนักถึงความสำคัญของทัศนคติเชิงบวก หาเวลาส่วนตัวบ้าง
การปรับแต่งสถานการณ์ตึงเครียดให้สร้างสรรค์ คือ การรับผิดชอบต่อสถานการณ์นั้น และใส่มุมมองที่เป็นบวกเข้าไปแทนที่ ตัวอย่างเช่น หากคุณมีรายการเรื่องที่ต้องทำมากมายจนหวั่นใจ แทนที่จะดูรายการเหล่านั้นและพูดว่า “ฉันไม่มีทางทำได้หมดทุกเรื่องหรอก” ลองเปลี่ยนใหม่เป็น “ฉันสามารถจัดการได้เกือบทุกเรื่อง” การแก้ไขสถานการณ์โดยเน้นที่ตัวปัญหา เป็นการโฟกัสไปที่สาเหตุที่ทำให้คุณเกิดความเครียดในปัญหานั้น และมุ่งสะสางมันโดยตรง พยายามแตกย่อยขั้นตอนในการแก้ไขปัญหาดังกล่าวออกมาให้คุณปฏิบัติได้สำเร็จง่ายขึ้น ระบุอุปสรรคที่อาจเกิดขึ้นและหาวิธีรับมือกับมันไว้ล่วงหน้า เผื่อว่ามันอาจเกิดขึ้น   สมมุติว่า คุณประสบปัญหาในการชักจูงให้ลูกน้องทำงานร่วมกันอย่างราบรื่น ลองนั่งลงและวิเคราะห์สถานการณ์ดังกล่าวดู จัดประเภทของปัญหาดูว่ามันเป็นเรื่องอะไร จากนั้น ก็ระดมสมองและเขียนหนทางต่างๆ ที่สามารถแก้ไขสถานการณ์นี้ได้ลงบนกระดาษ ตัวอย่างเช่น วิเชียรไม่ชอบหน้าสมศรี และนายจ้างคุณก็ไม่มีนโยบายส่งเสริมการทำงานเป็นทีมด้วย แต่กลับให้รางวัลแก่คนที่แสดงความสามารถเฉพาะตัวมากกว่า เมื่อคุณนำวิธีแก้ไขสถานการณ์โดยเน้นที่ตัวปัญหามาใช้ คุณก็ควรเน้นย้ำว่า แม้วิเชียรและสมศรีจะไม่ค่อยกินเส้นกัน แต่มันก็เป็นสิ่งจำเป็นในการยึดมั่นแนวทางการทำงานตามมาตรฐานของมืออาชีพ และต้องนำแนวทางดังกล่าวมาใช้ไม่ว่ากรณีใดๆ จากนั้น คุณก็อาจจะให้สมาชิกในทีมแต่ละคนทำกิจกรรมกลุ่ม โดยให้พวกเขาพูดเกี่ยวกับข้อดีสามประการในตัวกันและกัน เพื่อปรับทัศนคติก่อนเริ่มปฏิบัติงานต่อไป ด้วยการแสดงให้สมาชิกในทีมเห็นว่าพวกเขาบรรลุผลสำเร็จจากการทำโครงงานให้สำเร็จลงได้อยู่เนืองๆ มันจะช่วยกระตุ้นวัฒนธรรมองค์กรในเชิงบวกให้แก่บริษัทหรือองค์กรของคุณได้ด้วย อีกวิธีหนึ่งที่เราจะสามารถประคองอารมณ์ในเชิงบวกเมื่อเกิดสถานการณ์เชิงลบขึ้นได้นั้น ก็ด้วยการค้นหาความหมายเชิงบวกให้กับเหตุการณ์ทั่วๆ ไปและสถานการณ์ที่ยากลำบาก จำไว้ว่า เวลาที่คุณรู้จักเอามุมมองเชิงบวกมาจับกับสถานการณ์เชิงลบเมื่อใด คุณจะสามารถแก้ไขสถานการณ์ดังกล่าวได้ง่ายดายและเป็นธรรมชาติมากขึ้น และในทางกลับกัน มันก็ง่ายขึ้นที่จะหามุมมองเชิงบวกมาเพิ่มเข้าไปในสถานการณ์ดังกล่าวอีกทอด ส่งผลให้ชีวิตคุณง่ายขึ้นและมีความสุขมากขึ้นด้วย ความสัมพันธ์เป็นองค์ประกอบที่สำคัญในชีวิตคนเรา แม้ว่าคุณอาจจะจัดตนเองเป็นคนประเภท “รักสันโดษ” หรือเป็นคนที่รู้สึกสดชื่นเมื่อได้อยู่กับตัวเองมากกว่า จึงไม่เห็นความจำเป็นในการเข้าสังคมก็ตาม ทั้งนี้ มิตรภาพและความสัมพันธ์ถือเป็นแหล่งทรัพยากรของกำลังใจชั้นยอด และยังเป็นขุมพลังและการสนับสนุนสำหรับคนทุกเพศทุกแบบ จงรักษาความสัมพันธ์ที่ดีกับเพื่อนๆ และสมาชิกในครอบครัวเอาไว้เถิด   ผลการศึกษาพบว่า อารมณ์ของคนเราจะดีขึ้นทันทีที่ได้พูดคุยกับคนที่เราแคร์และได้รับการให้กำลังใจจากพวกเขา ระหว่างการพบปะผู้คนในแต่ละวัน ลองมองหาใครสักคนที่คุณคิดว่ารู้สึกดีที่ได้อยู่ใกล้ๆ และพยายามสานสัมพันธ์กับคนๆ นั้น พวกเขาสามารถเป็นกำลังใจให้คุณได้ยามประสบปัญหา และยังช่วยให้คุณในการเสริมสร้างทัศนคติเชิงบวกด้วย หากคุณมีปัญหาในการเสริมสร้างทัศนคติเชิงบวกและอารมณ์ในเชิงบวกด้วยตนเอง ลองขอความช่วยเหลือจากเพื่อนๆ ดู คุณไม่ควรต้องเก็บกดอารมณ์ในเชิงลบต่างๆ เอาไว้คนเดียว การระบายให้เพื่อนๆ ฟัง จะช่วยให้คุณจัดการอารมณ์ในเชิงลบต่างๆ ได้ และมีที่ว่างสำหรับอารมณ์ในเชิงบวกด้วย พยายามนึกถึงการเสริมสร้างทัศนคติเชิงบวก ให้เป็นเหมือนกับการเสริมสร้างกล้ามเนื้อหรือความฟิตของร่างกาย ซึ่งเป็นเรื่องที่ต้องใช้ความพยายามอย่างต่อเนื่อง การพยายามใส่ใจในข้อดีของตนเอง จะช่วยเสริมสร้างอารมณ์ในเชิงบวก ซึ่งจะส่งผลให้คุณสามารถรับมือกับปัญหาชีวิตได้ง่ายขึ้น  จดบันทึกรายการสิ่งที่คุณชอบทำหรือทำได้ดี และพยายามหาเวลาทำกิจกรรมเหล่านั้นเป็นประจำ ซึ่งจะช่วยสั่งสมทัศนคติเชิงบวกให้คุณได้เรื่อยๆ ผลการศึกษาพบว่า การทบทวนตนเองเป็นเครื่องมือเสริมสร้างการสอนและการเรียนรู้ที่มีประสิทธิภาพ ทั้งในชีวิตการทำงานและการศึกษา นอกจากนี้ การทบทวนตนเองยังสามารถช่วยในการเสริมสร้างทัศนคติเชิงบวกด้วย การเขียนบันทึกความคิดและความรู้สึก จะช่วยให้คุณเห็นพฤติกรรมและวิธีการตอบสนองของตนเอง ในช่วงแรกๆ การเขียนทบทวนตนเองอาจดูแปลกๆ และน่าอึดอัด แต่เมื่อฝึกฝนไปเรื่อยๆ สักพัก คุณจะเริ่มสังเกตเห็นรูปแบบอารมณ์และพฤติกรรมของตนเองในบันทึกดังกล่าว ซึ่งจะช่วยให้คุณมองเห็นปัญหาของตนเองที่เป็นอุปสรรคต่อการบรรลุเป้าหมายได้ ทบทวนสิ่งที่เกิดขึ้นในแต่ละวัน และพยายามหาเรื่องดีๆ ที่เกิดขึ้น ซึ่งอาจรวมถึงเรื่องที่ทำให้คุณมีความสุข ภาคภูมิใจ ตะลึง ซาบซึ้ง สงบสุข พึงพอใจ ปลาบปลื้ม หรืออารมณ์ในเชิงบวกอื่นๆ   ตัวอย่างเช่น ระลึกถึงเหตุการณ์ในช่วงเช้าที่ผ่านมา ซึ่งอาจมีบางเหตุการณ์ที่ทำให้คุณรู้สึกสงบและเป็นสุข เช่น ตอนที่คุณนั่งมองทิวทัศน์อันสวยงามในบริเวณที่พักของคุณ หรือความรื่นรมย์จากการจิบกาแฟในตอนเช้า รวมถึงการพูดคุยอย่างสนุกสนานกับใครบางคน ใช้เวลามากหน่อย ในการใคร่ครวญถึงเหตุการณ์ที่ทำให้คุณภูมิใจในตนเอง หรือเหตุการณ์ที่ประทับใจในตัวผู้อื่น ซึ่งอาจเป็นเพียงเรื่องเล็กๆ อย่างเช่น ความซึ้งใจในตัวคนรักของคุณที่ช่วยจัดเตียงให้ หรือคุณอาจรู้สึกภาคภูมิใจในการทำเรื่องบางเรื่องที่ท้าทายตนเองได้สำเร็จลงด้วยดี คุณอาจจะรู้สึกดีหากเริ่มด้วยการทบทวนเหตุการณ์เชิงบวกของวันนั้นๆ การเอาตัวเองเข้าไปสัมผัสกับอารมณ์ในเชิงบวกอีกครั้ง สามารถช่วยให้คุณมีมุมมองต่อคำวิจารณ์เชิงลบต่างออกไป ระบุถึงช่วงเวลาในแต่ละวันที่คุณประสบกับอารมณ์ในเชิงลบต่างๆ  ซึ่งอาจรวมถึงความรู้สึกผิก ละอายใจ อับอาย คับข้องใจ ผิดหวัง หวาดกลัว หรือความไม่ชอบใจบางอย่างก็ได้ สังเกตดูว่าอารมณ์เหล่านั้นมันสุดโต่งเกินไปหรือไม่ คุณอาจจะรู้สึกตระหนกตกใจตอนที่เผลอทำกาแฟหกใส่หัวหน้า คุณคิดว่าคุณจะถูกไล่ออกจากเหตุการณ์ดังกล่าวและตกงานไปตลอดชีวิตหรือเปล่า ปฏิกิริยาตอบสนองอย่างสุดโต่งในเหตุการณ์ทั่วไปลักษณะนี้ ย่อมส่งผลให้ความคิดเชิงบวกอันสร้างสรรค์กลายเป็นหมันได้ ลองอ่านทบทวนเหตุการณ์เชิงลบต่างๆ ที่คุณเขียนออกมา พยายามใช้เวลาในกรปรับเปลี่ยนเหตุการณ์ดังกล่าว ในลักษณะที่ทำให้คุณสามารถรู้สึกถึงอารมณ์ในเชิงบวกจากมันได้ (หรืออย่างน้อยรู้สึกวางเฉยได้ก็ยังดี)   ตัวอย่างเช่น หากคุณเกิดการทะเลาะเบาะแว้งระหว่างทางขับรถกลับบ้าน ลองนึกเสียใหม่ว่า คนขับรถคู่กรณีอาจจะทำผิดโดยไม่ตั้งใจก็ได้ หรือหากคุณมีเหตุการณ์น่าอับอายเกิดขึ้นระหว่างวัน ลองนึกดูใหม่ว่ามันน่าหัวเราะหรือตลกเพียงใด ส่วนเรื่องที่คุณทำกาแฟหกใส่หัวหน้า มันก็เป็นเรื่องธรรมดาที่เกิดขึ้นได้นี่นา ใครจะไปรู้ว่า หัวหน้าของคุณอาจเห็นมันเป็นเพียงเรื่องขำๆ ก็ได้ หากคุณเลิกทำเหตุการณ์เล็กๆ ให้เป็นเรื่องราวใหญ่โตถึงขนาดเปลี่ยนชีวิต คุณก็จะสามารถรับมือแต่ละสถานการณ์ได้ดีขึ้น เช่น กรณีที่คุณทำกาแฟหกใส่หัวหน้างาน คุณก็สามารถขออภัยพวกเขาอย่างจริงใจตรงไปตรงมาว่า คุณให้ความสำคัญกับเขาหรือเธอมากเพียงใด และแสดงความโล่งใจว่าเขาไม่ได้รับอันตรายใดๆ ก็พอแล้ว นอกจากนี้ คุณยังสามารถเสนอที่จะซื้อเสื้อตัวใหม่ หรือนำตัวที่เลอะกาแฟไปช่วยส่งซักให้อย่างดีได้อีกด้วย ทักษะการแก้ไขปัญหาที่เพิ่มขึ้น ย่อมทำให้อารมณ์ในเชิงบวกมากขึ้นเมื่อเวลาผ่านไป ผลดีของการสัมผัสกับอารมณ์ในเชิงบวกนั้น ยั่งยืนยาวนาน ต่อเนื่องไปจากช่วงเวลาที่คุณสัมผัสประสบการณ์เชิงบวกเหล่านั้นจริงๆ ด้วยซ้ำ ซึ่งคุณสามารถหวนกลับมาสัมผัส “แหล่งสะสมความสุข” เหล่านี้ได้ในเวลาต่อมา หรือเวลาที่อยู่ในสภาวะอารมณ์อื่นๆ  อย่ากังวลใจไปหากคุณไม่สามารถสั่งสมประสบการณ์ที่ทำให้เกิดอารมณ์ในเชิงบวกได้ เพราะคุณสามารถใช้ความทรงจำเดิมในอดีต นำมาสร้าง “แหล่งสะสมความสุข” ได้ด้วย มันเป็นเรื่องสำคัญที่จะตระหนักว่า ทุกคนต่างต้องเผชิญปัญหาใหญ่น้อยของชีวิตกันทุกคน การปรับเปลี่ยนวิธีตอบสนองแบบสุดโต่งให้ได้นั้น ย่อมต้องใช้เวลาและการฝึกฝนเพื่อยอมรับและปรับตัว เมื่อฝึกจนชำนาญแล้ว คุณจะสามารถปล่อยวางเรื่องเล็กๆ น้อยๆ ได้ และยังสามารถมองปัญหาใหญ่ๆ ในมุมที่ต่างออกไป รวมถึงหาโอกาสเรียนรู้จากมันได้ด้วย เสียงวิจารณ์ที่เกิดขึ้นนั้น มักขัดขวางความก้าวหน้าในการเสริมสร้างทัศนคติเชิงบวกของคุณ  ตัวอย่างเช่น นักวิจารณ์คนนั้นอาจจะเรียกคุณว่าเจ้าโง่ ตอนที่คุณทำกาแฟหกใส่หัวหน้า เห็นไหมว่านักวิจารณ์คนนี้ชอบทำให้คุณรู้สึกแย่และรังแกคุณอยู่เสมอ พยายามทบทวนแต่ละครั้งที่คุณได้ยินเสียงวิจารณ์ในลักษณะนี้ แล้วคุณจะเริ่มมองเห็นรูปแบบพฤติกรรมและช่วงเวลาซ้ำๆ ที่เกิดเสียงวิจารณ์ดังกล่าวขึ้น นอกจากนี้ คุณจะเริ่มรู้จักท้าทายเสียงวิจารณ์และความคิดทางลบที่เกิดขึ้นในหัว ซึ่งเป็นส่วนสำคัญของการเสริมสร้างทัศนคติเชิงบวก การมีทัศนคติเชิงบวกจะช่วยให้คุณสัมผัสกับอารมณ์เชิงบวกได้มากมาย มันเป็นช่วงเวลาที่คุณไม่ถูกกักขังไว้ในอารมณ์เชิงลบต่างๆ ทัศนคติเชิงบวกจะช่วยให้ค้นพบความสุขสมบูรณ์ในชีวิตมากขึ้น และยังช่วยให้คุณหลุดออกจากวังวนของอารมณ์ในเชิงลบต่างๆ ได้ง่ายขึ้นด้วย ผลการวิจัยบ่งชี้ว่า ความเครียดและอารมณ์ในเชิงลบต่างๆ  สามารถทำให้เกิดปัญหาสุขภาพอย่างโรคหลอดเลือดหัวใจได้ การทดแทอารมณ์ในเชิงลบต่างๆ ด้วยอารมณ์ในเชิงบวกย่อมสามารถช่วยพัฒนาสุขภาพกายทั่วไปของคุณให้ดีขึ้นได้ อารมณ์ในเชิงบวกยังสามารถช่วยลดโอกาสในการเป็นโรคต่างๆ น้อยลงด้วย เพราะอารมณ์ในเชิงบวกจะช่วยลดระยะเวลาของการกระตุ้นอารมณ์ในเชิงลบต่างๆ ทัศนคติเชิงบวกจะช่วยเสริมสร้าง “ทักษะในการประมวลผลข้อมูลอันซับซ้อนและจัดระเบียบกระบวนการคิดของคนเราให้ยืดหยุ่นมากขึ้น”  ซึ่งปฏิกิริยาเหล่านี้ยังเชื่อมโยงกับการเพิ่มปริมาณของฮอร์โมนโดปามีนในระบบประสาทด้วย อันจะช่วยให้คุณมีสมาธิจดจ่อ ความคิดสร้างสรรค์ และทักษะการเรียนรู้มากขึ้นตามลำดับ อารมณ์ในเชิงบวกยังสามารถช่วยเพิ่มทักษะในการแก้ปัญหาอันยากลำบากให้เราด้วย การเสริมสร้างทัศนคติเชิงบวกและรักษามันไว้ สามารถช่วยให้คุณมีความมั่นคงในใจ ในยามที่เกิดเหตุการณ์เชิงลบขึ้นกับคุณ เช่น ความเจ็บปวดทางใจ หรือความสูญเสียบางอย่าง   คนที่มีอารมณ์ในเชิงบวกได้ในระหว่างประสบกับความสูญเสียในชีวิต มักจะสามารถวางแผนรับมือสถานการณ์ในระยะยาวได้อย่างสร้างสรรค์มากกว่า ซึ่งการมีเป้าหมายและแผนการดังกล่าวย่อมทำให้คนๆ นั้นมีคุณภาพชีวิตโดยรวมดีขึ้น หลังจากหนึ่งปีนับจากที่เหตุการณ์ความสูญเสียได้เกิดขึ้น  ในการทดลองเกี่ยวกับเรื่องความมั่นคงทางอารมณ์และการตอบสนองต่อความเครียด ผู้ร่วมการทดลองแต่ละคนได้รับมอบหมายให้จัดการงานที่ตึงเครียด ผลปรากฏว่า ผู้เข้าร่วมทดลองทุกคนต่างก็ประสบความเครียดด้วยกันทุกคน แม้ว่าบางคนอาจจะมีอารมณ์ที่มั่นคงมากเพียงใดตาม อย่างไรก็ตาม ผู้ที่มีอารมณ์มั่นคง จะสามารถกลับสู่สภาวะอารมณ์อันสงบลงได้เร็วกว่าผู้ที่ขาดความมั่นคงทางอารมณ์ในสภาวะปกติ พยายามหาเวลาส่วนตัวเพื่อทำในสิ่งที่ตนเองชอบและมีความสุข การจัดสรรเวลาให้ตัวเองอาจจะเป็นเรื่องยาก โดยเฉพาะอย่างยิ่งหากคุณเป็นคนที่ชอบเห็นคนอื่นมาก่อนเสมอ และจะยิ่งยากขึ้นด้วย หากคุณอยู่ในช่วงชีวิตที่กำลังต้องเลี้ยงดูคนป่วยในบ้าน หรือมีลูกหลานเล็กๆ ต้องคอยดูแล แต่จงจำไว้ว่า “คุณต้องสวมหน้ากากอ๊อกซิเจนให้ตัวเองก่อนที่จะสวมให้คนอื่น” คุณจะดูแลคนอื่นได้ดีที่สุด เมื่อคุณเป็นตัวของตนเองได้อย่างสมบูรณ์เสียก่อน   หากดนตรีทำให้คุณมีความสุข ก็เปิดฟังเสีย หากหนังสือทำให้คุณมีความสุข ก็หาเวลาเงียบๆ ไปอ่านคนเดียวในมุมสงบ เดินดูวิวทิวทัศน์ ไปเยี่ยมชมนิทรรศการต่างๆ หรือจะดูภาพยนตร์เรื่องโปรดก็ตามใจ พยายามทำในสิ่งที่คุณรู้สึกรื่นรมย์ให้มากเข้าไว้ มันเป็นวิธีที่ดีในการโฟกัสอยู่กับอารมณ์ในเชิงบวก ไม่มีใครมาสอดส่องหรือตัดสินเวลาที่คุณกำลังทบทวนเรื่องราวกับตัวเองหรอก ดังนั้น ไม่จำเป็นต้องกลัวใครจะหาว่าคุณหลงตัวเอง คุณไม่จำเป็นต้องทำอะไรได้ดีหรือทำเพื่อเอาใจคนอื่น ในการที่จะมีความสุขกับเรื่องนั้นๆ   หากคุณทำอาหารเก่ง ก็ยอมรับกับตัวเองเถอะว่าคุณเป็นพ่อครัว/แม่ครัวมือทอง เช่นเดียวกัน คุณไม่จำเป็นต้องร้องเพลงกล่อมนางฟ้าหรือเทพยดาที่ไหนให้ได้ ก่อนที่จะยอมรับว่าตนเองเสียงดีหรอก การสำรวจช่วงเวลาที่คุณรู้สึกพึงพอใจ ภาคภูมิใจ และเป็นสุข รวมถึงกิจกรรมที่ทำให้คุณเกิดความรู้สึกดังกล่าว สามารถช่วยให้คุณมั่นใจในการทำสิ่งนั้นอีกในอนาคต คุณย่อมแตกต่างจากคนอื่น ดังนั้น มันจึงไร้เหตุผลที่จะตัดสินตนเองจากมาตรฐานของคนอื่น คุณอาจจะมีความสุขในการทำสิ่งที่คนอื่นไม่มีความสุขที่จะทำ แต่คุณก็มีสิทธิเต็มที่ในการกำหนดมาตรฐานความสำเร็จในแบบฉบับตนเอง มุมมองที่คุณมีต่อตนเองย่อมแตกต่างจากมุมมองที่คุณมีต่อคนอื่น เหมือนกับการที่คุณมองงานศิลปะภาพวาดชิ้นหนึ่งใกล้ๆ ก็ย่อมเห็นอะไรที่แตกต่างจากเวลามองมันในระยะไกลออกไปเช่นเดียวกัน จำไว้ว่า ภาพลักษณ์ของบางคนที่คุณเห็น อาจจะเป็นภาพลักษณ์ที่พวกเขาปั้นแต่งขึ้นมาให้คุณเห็นเช่นนั้นก็ได้ ซึ่งมันมักจะเป็นความจริงแค่ส่วนเดียวเสมอ ดังนั้น จงเลิกเอาตนเองเปรียบเทียบกับคนอื่น และเลิกเอาคุณค่าในตนเองไปผูกติดกับความเห็นของคนอื่นเสียที ซึ่งจะช่วยให้คุณอ้างอิงรสนิยมส่วนตัวของตนเองกับวิถีชีวิตของคนอื่นน้อยลงด้วย ตัวอย่างเช่น หากคุณไปด้วยกันไม่ค่อยได้กับคนรู้จักบางคน ก็อย่าไปสันนิษฐานว่าเขาหรือเธอไม่ชอบคุณ แต่มันอาจเป็นไปได้ว่าการสื่อสารบางอย่างระหว่างคุณทั้งคู่อาจจะผิดพลาดก็ได้ หรือคนๆ นั้นอาจจะกำลังคับข้องใจในเรื่องอื่นๆ อยู่
เติมกำลังใจในยามที่เครียด. ลองแก้ไขสถานการณ์โดยเน้นที่ตัวปัญหา. มองหาความหมายเชิงบวกให้เหตุการณ์ในชีวิตประจำวัน. รักษาความสัมพันธ์ที่ดีเอาไว้. สร้างความสัมพันธ์ใหม่ๆ บ้าง. ระบายอารมณ์ให้เพื่อนฟัง. ตระหนักว่าการเปลี่ยนแปลงต้องใช้เวลา. ค้นหาและรักษาข้อดีของตนเองเอาไว้. เขียนลงสมุดบันทึกส่วนตัว. บันทึกเกี่ยวกับเหตุการณ์เชิงบวกที่เกิดขึ้นในแต่ละวัน. บันทึกเกี่ยวกับช่วงเวลที่คุณมีอารมณ์ในเชิงลบต่างๆ. ปรับเปลี่ยนช่วงเวลาเชิงลบให้กลายเป็นเชิงบวก. หวนกลับมาหา “แหล่งสะสมความสุข” ของตนเอง. จำไว้ว่า เราทุกคนต่างต้องประสบปัญหาชีวิตด้วยกันทั้งนั้น. ควบคุมเสียงวิจารณ์ภายในหัวของคุณให้ดี. ตระหนักว่า ทัศนคติเชิงบวกสามารถช่วยให้อารมณ์เชิงลบน้อยลงได้. ตระหนักถึงความเชื่อมโยงระหว่างอารมณ์ในเชิงบวกกับสุขภาพทางกาย. ตระหนักในความเชื่อมโยงระหว่างความคิดแง่บวก ความความคิดสร้างสรรค์ และสมาธิจดจ่อ. ช่วยในการฟื้นฟูตัวเองจากเหตุการณ์เชิงลบได้เร็วขึ้น. ทำในสิ่งที่ชอบ. ใช้เวลาในการคิดถึงช่วงที่คุณรู้สึกพอใจ. กังวลเกี่ยวกับผู้อื่นให้น้อยลง. หลีกเลี่ยงการเปรียบเทียบตัวเองกับผู้อื่น.
https://www.wikihow.com/Build-a-Positive-Attitude https://www.wikihow.com/Build-a-Positive-Attitude https://www.wikihow.com/Build-a-Positive-Attitude https://www.wikihow.com/Build-a-Positive-Attitude https://www.wikihow.com/Build-a-Positive-Attitude
Handling Stressful Situations Cultivating Relationships Taking Time for Self-Reflection Understanding the Importance of a Positive Attitude Taking Time for Yourself